Parasta tässä paikassa on sijainti. Lähes kaikki Madridin nähtävyydet ovat kävelymatkan päässä, lähikadut ovat täynnä ravintoloita ja ruokakauppakin on kulman takana.
Asunto oli hyvin varusteltu, siisti ja toimiva. Kaikki toimi kuten kuuluukin. Mikäli haluat katsella ikkunasta maisemia, niin silloin ei tämä paikka ole oikea valinta, vaalea talon seinä ja hissikuilu eivät olleet hirvittävän viehättäviä.
Isännät olivat hyvissä ajoin ennen matkaa yhteyksissä ja kertoivat kaiken oleellisen tiedon. Myös majoituksen aikana he varmistivat, että kaikki oli ok. Lisäksi asunnossa oli hyvät ohjeet esim kodinkoneiden käyttöön. Erityinen kiitos Biancalle taksin järjestämisestä paluumatkalla.